Жазық иілу.  Негізгі түсініктер

Машина жасау өнеркәсібінде, құрылыста ұзындық өлшемі қима аудан өлшемдерінен әлдеқайда жоғары бөлшектер жиі кездеседі. Олар белгілі бір тірекке орналасып, көлденең түскен күштерді, жүктерді ұстап тұрса, олар арқалық болады (3.13-сурет). Әрине, бұл арқалық түскен күштердің әсерінен иіледі, майысады.
Арқалық немесе брус ию моменттері әсерінен пайда болған деформацияны иілу деп атайды. Егер арқалықтың көлденең қимасында тек ию моменті болса, оны таза иілу дейді (3.13-сурет).

Көлденең қимада ию моментімен қоса көлденең күш те пайда болса, онда көлденең иілу деп аталады.

Егер арқалықтың иілу жазықтығы мен сыртқы әсер ету күштерінің жазықтығы бір болса, ол деформация жазық иілу деп аталады. Айтылған екі жазықтық бір-бірне сәйкеспесе, ондай иілу  қиғаш иілу деп аталады.

   3.13-сурет
Көлденең  түскен күш арқалыққа  қадалған немесе бірқалыпты таралған 

күйінде немесе бір нүктеге түскен күш моменті ретінде түседі.
Ал енді осындай немесе күш моменттері түскен арқалықтың қима ауданын есептеу, иілуге жұмыс істейтін конструкцияларды қалай құру мәселелерін қарастырайық. Ол үшін алдымен тіректердің түрін және оларда пайда болатын реакциялық (сыртқы күшке қарама-қарсы әсер ететін) күштерді анықтау керек.
Арқалық ретінде машина жасау өнеркәсібінде білікті, осьті, ұзынша келген жүк көтергіш винттерді (мысалы, домкраттағы, винтті престегі және т. б.), қабырғаға бекітілген діңгектерді, кронштейндерді алсақ, ал құрылыс өнеркәсібінде еденге төсейтін тақтайдан немесе оны ұстап түратын бөренеден бастап, этаж аралығын бөлетін темір-бетон алынады.
Осыған орай арқалық деп, иілуге жүмыс істейтін үзын денелерді айтуымызға болады. Міне, осы арқалықтардың барлығы тіректерге орналасады немесе сүйенеді. Арқалық тіректерге козғалмайтын, қозғалмалы түрде орналасады. Іс жүзінде кездесетін тіректер шартты түрде топсалы жылжымайтын (3.14, в-сурет), топсалы жылжымалы (3.14, а,б-сурет) және ұшы қатаң бекітілген (3.14, г-сурет) деп бөлінеді.

3.14-сурет
Осы тіректердің қозғалу мүмкіншілігіне байланысты әр түрлі реакция күші пайда болады. Егер арқалықтың бір ұшы бекітілген болса, онда ол оған түсетін күштің бағыты қандай болса-да қозғалмайды. Түскен күштердің немесе күш моментінің бағыты мен түріне байланысты онда екі реакция және күш моменті пайда болады (3.14, г-сурет). Ал топсалы жылжымайтын тірек арқалықты бір орнында ұстайды, жылжытпайды, бірақ ол тірекке топса арқылы орналасқан, сондықтан аралықтың өз өсінің бойымен айналуына мүмкіншілігі болады. Осыған орай айналу моменті әсер еткен жағдайда, реакциялық күш моменті (сыртқы күш моментіне қарама-қарсы күш моменті) пайда болмайды. Бұл тіректе екі реакция күші ғана пайда болады (3.14,б-сурет). Сонымен қатар, топсалы жылжымалы тіректерде тек бір ғана реакция күші пайда болады, себебі олар өз өстерінің бойымен айналуымен бірге ОХ өсі бойында қозғалу мүмкіншілігі болады.
Барлық жағдайда осы тіректерде пайда болатын реакция күштері мен моменттерді анықтау үшін статикалық тепе-теңдік күйін сипаттайтын теңдеулерді  пайдаланамыз.

Егер осы статикалық теңдеулер арқылы анықталатын болса, онда ол статикалық анықталатын арқалық, ал егер белгісіз реакциялар саны теңдеу санынан көп болса, онда статикалық анықталмайтын арқалық деп аталады.
Таза иілу





Таза иілу





Таза иілу





а)





А





RАу





А





RА





RАх





RАу





в)





RАу





А





б)





МА





А





RА





RАу





RАх





г)








_1298733577.unknown

_1298734619.unknown

_1298734640.unknown

_1298734120.unknown

_1298733553.unknown

